# Okresné riaditeľstvo Policajného zboru v Bratislave IV



M. Sch. Trnavského 1, 844 22 Bratislava

Pre: Regionálne médiá - DEVEX

Od: mjr. Martina Kočišová

Kontakt: tel: 09610 34 110

fax: 09610 34 109

Dátum: 15.04.2021

Vec: Tlačové informácie

Č. p: ORPZ-BAIV-VO-56-023/2021

**z Policajného zápisníka**

* Poverený policajt PZ začal trestné stíhanie prečinu krádeže podľa § 212 ods. 2 písm. a) Trestného zákona na skutkovom základe, že neznámy páchateľ v čase od 13.55h do 14.05h na Jasencovej ulici vnikol na uzamknutý dvor rodinného domu a odtiaľ odcudzil bicykel zn. Colnago clx, čím neznámy páchateľ spôsobil poškodenému 61-ročnému mužovi škodu krádežou vo výške 3.600 €.
* Poverený policajt PZ začal trestné stíhanie a súčasne vzniesol obvinenie 53-ročnému mužovi za prečin krádeže podľa § 212 ods. 1 písm. g) Trestného zákona, pretože obvinený dňa 28.03.2021 v čase o 17.38h na ulici Tešedíková v predajni potravín odcudzil tovar vo výške 8,58,-€ a to aj napriek tomu, že mu bola za obdobný čin v predchádzajúcich dvanástich mesiacoch uložená bloková pokuta.
* Poverený príslušník PZ začal trestné stíhanie vo veci nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 1 Trestného zákona, ktorého sa dopustil trestne zodpovedný páchateľ v čase o 16.50h dňa 29.03.2021 na ulici Slovivec tým, že pri kontrole hliadky PZ sa vyjadril, že má pri sebe marihuanu pre vlastnú potrebu. Po poučení ju dobrovoľne odovzdal hliadke PZ. Následne bola látka zaslaná na expertízne skúmanie.
* Poverený policajt PZ začal trestné stíhanie a súčasne vzniesol obvinenie 50-ročnému mužovi za prečin Marenie výkonu úradného rozhodnutia podľa § 348 ods. 1 písm. d) Trestného zákona, lebo obvinený muž v čase o 16.15h dňa 04.04.2021 na Agátovej ulici viedol osobné motorové vozidlo zn. Audi A6 a nedal pri zmene smeru jazdy znamenie, pričom následne bol zastavený a kontrolovaný hliadkou PZ a vyzvaný na predloženie dokladov potrebných na vedenie a prevádzku motorového vozidla, následnou lustráciou bolo zistené, že obvinený viedol motorové vozidlo i napriek tomu, že mu bol uložený trest zákazu činnosti vedenia akýchkoľvek motorových vozidiel v trvaní 24 mesiacov, čím vykonával činnosť, na ktorú sa vzťahuje rozhodnutie súdu alebo iného štátneho orgánu o zákaze činnosti.